আসলে বললে তো অনেক কথাই বলা যায়। কিন্তু কথা হলো- হরতাল জনগণ পছন্দ করেন না- এটা ঠিক। রাজনৈতিক নেতারা বলছেন- হরতাল করে কোন অধিকার আদায় করা যায় না- এটাও ঠিক। জনগণের গণতান্ত্রিক নেতা জনগণের অধিকারকে নিজের স্বার্থের জন্য হরণ করছেন এটাও ঠিক ও বাস্তব সত্য। হরতাল আইন করে কেউ বন্ধ করবে না- এটাও ঠিক। তাহলে ভুলটা কোথায়? আসলেই কি জনগণের ঐক্যবদ্ধ আন্দোনের মাধ্যমে হরতাল ঠেকানো সম্ভব? দেশে তো হরতাল ছাড়াও অনেক অরাজতা বিরাজ করছে, কই জনগণের সম্মিলিত আন্দোলনের মাধ্যমে কি তা দূর করা সম্ভব হচ্ছে, ঠেকানো সম্ভব হচ্ছে? না, সম্ভব হচ্ছে না, হবে না। তাহলে উপায় কী? কোন উপায় কি মহান আল্লাহ পাক তিনি আমাদের জন্য পবিত্র কুরআন শরীফ-এ দেননি? কোন পথ কি আমাদের প্রিয়নবী হুযূর পাক ছল্লাল্লাহু আলাইহি ওয়া সাল্লাম হাদীছ শরীফ-এর বর্ণনা করে যাননি?